
RAPORT

asupra propunerii legislative pentru 

modificarea şi completarea articolului 20 din Legea nr.1/2000


În urma examinării propunerii legislative pentru modificarea şi completarea articolului 20 din Legea nr.1/2000, în şedinţa din 13.06.2001, Comisia a hotărât că aceasta nu poate fi acceptată şi propune Plenului Camerei Deputaţilor respingerea pentru următoarele motive:

· conform art.20 din Legea nr.1/2000, împroprietărirea unor persoane, altele decât cele cu drept de reconstituire, se face prin lege specială şi nu prin modificarea acestui articol;

· reglementările propuse cu privire la persoanele care beneficiază de prevederile actului normativ în discuţie, determinarea suprafeţelor de teren ce vor fi atribuite, precum şi condiţiile în care se face constituirea sunt incomplete;

· Guvernul are în vedere elaborarea şi promovarea, în temeiul art.20 din Legea nr.1/2000, a unui proiect de lege care va cuprinde şi facilităţi pentru sprijinirea categoriilor de persoane defavorizate din mediul rural.

